CELEX: 22009D0027
Language: ro
Date: 2009-03-17 00:00:00
Title: Decizia nr. 27/2009 a Comitetului mixt al SEE din 17 martie 2009 de modificare a anexei II (Reglementări tehnice, standarde, încercări și certificare) la Acordul SEE

28.5.2009   
            
            
               RO
            
            
               Jurnalul Oficial al Uniunii Europene
            
            
               L 130/19
            
         
      DECIZIA NR. 27/2009 A COMITETULUI MIXT AL SEE
   din 17 martie 2009
   de modificare a anexei II (Reglementări tehnice, standarde, încercări și certificare) la Acordul SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa II la acord a fost modificată prin Decizia nr. 5/2009 a Comitetului mixt al SEE din 5 februarie 2009 (1).
            
         
               (2)
            
            
               Regulamentul (CE) nr. 597/2008 al Comisiei din 24 iunie 2008 de modificare a Regulamentului (CE) nr. 372/2007 de stabilire a limitelor de migrare provizorii pentru plastifianții utilizați în garnituri de etanșare ale capacelor, destinate să vină în contact cu produsele alimentare (2) trebuie încorporat în acord.
            
         
               (3)
            
            
               Directiva 2008/60/CE a Comisiei din 17 iunie 2008 de stabilire a criteriilor specifice de puritate privind îndulcitorii autorizați pentru utilizare în produsele alimentare (versiune codificată) (3) trebuie încorporată în acord.
            
         
               (4)
            
            
               Decizia 2008/478/CE a Comisiei din 17 iunie 2008 de modificare a Deciziei 1999/217/CE cu privire la registrul substanțelor aromatizante folosite în sau pe produsele alimentare (4) trebuie încorporată în acord.
            
         
               (5)
            
            
               Recomandarea 2008/103/CE a Comisiei din 4 februarie 2008 privind un program de monitorizare comunitar coordonat pentru 2008 pentru a asigura respectarea conținuturilor maxime de reziduuri de pesticide din și de pe cereale și anumite produse de origine vegetală și programe de monitorizare națională pentru 2009 (5) trebuie încorporată în acord.
            
         
               (6)
            
            
               Directiva 2008/60/CE abrogă Directiva 95/31/CE a Comisiei (6), care este încorporată în acord și care, prin urmare, trebuie abrogată în conformitate cu acordul.
            
         
               (7)
            
            
               Prezenta decizie nu se aplică Liechtensteinului,
            
         DECIDE:
   Articolul 1
   Capitolul XII din anexa II la acord se modifică după cum urmează:
   
               1.
            
            
               Punctul 16 (Directiva 78/663/CEE a Consiliului) a patra liniuță (Directiva 95/31/CE a Comisiei) și textul de la punctul 46a (Directiva 95/31/CE a Comisiei) se elimină.
            
         
               2.
            
            
               La punctul 54v (Decizia 1999/217/CE a Comisiei) se adaugă următoarea liniuță:
               
                           „—
                        
                        
                           
                              32008 D 0478: Decizia 2008/478/CE a Comisiei din 17 iunie 2008 (JO L 163, 24.6.2008, p. 42).”
                        
                     
         
               3.
            
            
               La punctul 54zzzr [Regulamentul (CE) nr. 372/2007 al Comisiei] se adaugă următorul text:
               „ , astfel cum a fost modificat prin:
               
                           —
                        
                        
                           
                              32008 R 0597: Regulamentul (CE) nr. 597/2008 al Comisiei din 24 iunie 2008 (JO L 164, 25.6.2008, p. 12).”
                        
                     
         
               4.
            
            
               După punctul 54zzzx [Regulamentul (CE) nr. 345/2008 al Comisiei] se inserează următorul punct:
               
                           „54zzzy.
                        
                        
                           
                              32008 L 0060: Directiva 2008/60/CE a Comisiei din 17 iunie 2008 de stabilire a criteriilor specifice de puritate privind îndulcitorii autorizați pentru utilizare în produsele alimentare (versiune codificată) (JO L 158, 18.6.2008, p. 17).”
                        
                     
         
               5.
            
            
               La titlul „ACTE DE CARE PĂRȚILE CONTRACTANTE IAU CUNOȘTINȚĂ”, după punctul 64 (Recomandarea 2007/196/CE a Comisiei) se inserează următorul punct:
               
                           „65.
                        
                        
                           
                              32008 H 0103: Recomandarea 2008/103/CE a Comisiei din 4 februarie 2008 privind un program de monitorizare comunitar coordonat pentru 2008 pentru a asigura respectarea conținuturilor maxime de reziduuri de pesticide din și de pe cereale și anumite produse de origine vegetală și programe de monitorizare națională pentru 2009 (JO L 36, 9.2.2008, p. 7).”
                        
                     
         Articolul 2
   Textele Regulamentului (CE) nr. 597/2008, Directivei 2008/60/CE, Deciziei 2008/478/CE și Recomandării 2008/103/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 18 martie 2009, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (7).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 17 martie 2009.
      
         
            Pentru Comitetul mixt al SEE
         
         
            Președintele
         
         Alan SEATTER
         
      
   
   
      (1)  JO L 73, 19.3.2009, p. 38.
   
      (2)  JO L 164, 25.6.2008, p. 12.
   
      (3)  JO L 158, 18.6.2008, p. 17.
   
      (4)  JO L 163, 24.6.2008, p. 42.
   
      (5)  JO L 36, 9.2.2008, p. 7.
   
      (6)  JO L 178, 28.7.1995, p. 1.
   
      (7)  Nu au fost semnalate obligații constituționale.